**Wangui Wa Goro**, nada en 1961, é unha investigadora, tradutora, escritora, activista e académica kenyana, residente no Reino Unido. As súas investigacións e intereses céntranse no desenvolvemento das linguas e literaturas africanas, así como a promoción internacional das traducións destas literaturas.

Traxectoria
-----------

Wangui wa Goro viviu e estudou en diversas partes do mundo, como o Reino Unido, os Estados Unidos, Alemaña e Suráfrica. Naceu en Kenya, pero deixou o país para estudar Linguas Modernas e Economía na Universidade de Leicester. Proseguiu os seus estudos de Educación na Universidade de Londres (actual University College of London), e doutorouse en Estudos de Tradución na Universidade de Middlesex.

Traballou co goberno local, así como de académica en Humanidades no Reino Unido, e en contextos de desenvolvemento internacional. Por mor do seu activismo nos dereitos humanos e a súa implicación pola democracia en Kenya, Wa Goro viviu exiliada en Inglaterra uns cantos anos. Apoiou diversos movementos pola xustiza e a liberdade, como o movemento anti-apartheid, e implicouse no movemento das mulleres como feminista, traballando no movemento feminista negro e africano no Reino Unido e en Europa.

Traduciu a obra de autores e autoras recoñecidas, como a sátira de Ngũgĩ wa Thiong'o *Matigari* e as súas obras infantil-xuvenís *Njamba Nene and the Flying Bus* (1986) e *Njamba Nene's Pistol* (1990), da lingua kikuyu ao inglés, así como o libro de poesía de Véronique Tadjo *A vol d'oiseau* do francés.

A súa propia obra inclúe poesía, ensaio e relatos. O seu relato "Heaven and Earth" foi incluído no currículo escolar de Kenya. Como activista dos dereitos humanos, coeditou con Kelly Coate e Suki Ali o libro *Global Feminist Politics: Identities in a Changing World* (Routledge, 2001). Colaborou en publicacións como *Under the Tree of Talking: Leadership for Change in Africa* (Onyekachi Wambu, 2007) e a antoloxía de 2006 *African Love Stories*, editada por Ama Ata Aidoo.

Participa de forma habitual no festival literario Africa Writes da Royal African Society, que entre outros eventos inclúe o simposio Africa in Translation, baixo a coordinación da organización internacional SIDENSi.. É membro fundadora de TRACALA (Translation Caucus of the African Literature Association).

Foi membro de organizacións como Women's Studies Network UK, British Centre for Literary Translation, Arts Council England, PEN International e African Literature Association. She Foi membro do consello de Caine Prize for African Writing, do que foi xurado en 2007.

Notas
-----

1. ↑  Tadjo, Véronique (2001). *As the Crow Flies*. Heinemann. p. Portada (detalles biográficos da tradutora).
2. ↑  ya Salaam, Kalamu (1994). "Tarzan Can Not Return to Africa But I Can — S-T-U-V-W-X-Y-Z: Panafest 1994". *ChickenBones: A Journal*. Arquivado dende o orixinal o 12 de novembro de 2018. Consultado o 30 de xullo de 2019.
3. 1 2  Perfil de Wangui wa Goro Arquivado 02 de abril de 2015 en Wayback Machine. African Studies Association of the UK.
4. 1 2  "About Us", The Caine Prize.
5. 1 2  "Wangui Wa Goro" Arquivado 24 de outubro de 2016 en Wayback Machine. Human Rights and Social Justice Research Institute, London Metropolitan University.
6. ↑  "Under the Tree of Talking: Leadership for Change in Africa" Arquivado 30 de xullo de 2019 en Wayback Machine. at BookBlast.
7. ↑  Stella Riunga, "African Love Stories, An Anthology by Ama Ata Aidoo", Book Spotlight, Storymoja.
8. ↑  "Africa Writes 2013" Arquivado 30 de xullo de 2019 en Wayback Machine. Royal African Society.
9. ↑  Dele Meiji, "Matigari: Talking Revolutionary Translation with Wangui Wa Goro, Friday 12 July, 12.30PM" Arquivado 05 de febreiro de 2016 en Wayback Machine. 12 de xullo de 2014.
10. ↑  "Africa in Translation: What's Love Got to Do With It?", 3 de xullo de 2015, Africa Writes.
11. ↑  "What's Love Got to do with it?" Arquivado 30 de xullo de 2019 en Wayback Machine. SIDENSi.
12. ↑  "About" Arquivado 30 de xullo de 2019 en Wayback Machine. SIDENSI.

Véxase tamén
------------

### Ligazóns externas

* Wangui wa Goro, "Deconstructing culture in Africa" Arquivado 05 de febreiro de 2016 en Wayback Machine. *Pambazuka News*, nº 278, 16 de novembro de 2006.
* "Wangui wa Goro - Translation as fusion in global Igbo/African pasts and futures". Wangui wa Goro delivering the keynote lecture at the 5th Annual Igbo Conference on Igbo Fusions: Past, Present and Futures.
* "Interview: Peter Thompson and Wangui wa Goro on Translation", *Journal of the African Literature Association*, Volume 5, 2010 - Issue 1, pp. 189–197.

|  |  |
| --- | --- |
| Control de autoridades | 
* Wd: Q18207475
* WorldCat
* VIAF: 22193791
* BNF: 12227351m
* ICCU: LIGV047861
* ISNI: 0000 0001 1605 7413
* LCCN: n85172927
* NTA: 074316745
* SUDOC: 030962110

 |